Nowy Jork abo Miasto Nowy Jork (ang. "New York", "New York City" abo "City of New York", ôficjalnie "The City of New York") – miasto we staniy Nowy Jork, nojwiynkše pod wzglyndym ličby ludności miasto we Stanach Zjydnočōnych. "Miasto, kere nigdy niy zasypio", zwane tyž "Wielgim Jabkym" ("Big Apple"). Ležy na wschodnim (atlantyckym) wybřežu USA, při ujściu řyk Hudson i East River do Zatoki Nowojorskij. Ōwožany za światowe cyntrōm m.in. reklamowe i medjalne (do niydowna tyž finansowe). W Nowym Jorku mieści sie guōvno siedziba ÔNZ. Historyjo. Novy Jork zouožōny zostou we 1614 bez Holyndrōw na wyspie Manhattan kej faktoria handlowo, we 1625 zouožōno ôsiedle Nieuw Amsterdam (Nowy Amsterdam), guōwny port kolōńji Nowe Niiderlandy. Prawa miejske Nowy Amsterdam zyskou we 1653. We 1664 wroz s kolōńjōm zostou zdobyty bez Anglikōw i přemianowany na Nowy Jork. W roku 1673 Holyndři ôdzyskali miasto, nale na mocy pokoju we Westminster 19 lutygo 1674 ôddali miasto Anglikōm we zamian za uznaniy holynderskych praw do Surinamu. W XVIII stolecio podčas wojny ô niypodleguość USA (1775–83) brytyjske wojsko prowadziuo ôkupacyje miasta. W lotach 1785–90 bōu siedzibōm wuadz USA. We 1929 krach na geudzie nowojorskij započōntkowoú wielgi światowy kryzys gospodarčy. 11 wřeśnia 2001 přeprowadzōno zamach terrorystyčny na World Trade Center, wskutek kerygo zginyuo ōng. 3000 ludzi, we tym 343 stražokōw FDNY (Fire Department New York City abo Fire Department New York) a zniščōny zostou couky kōmpleks WTC.